Directorium Inquisitorum

Directorium Inquisitorum, heresiak mundu kristauan jazartzeko eskuliburua da, Nicolas Eymeric dominikoa eta inkisitoreak idatzia 1379. urteinguruan.

Erdi Aroko sorginkeriaren azterketa moduko bat da. Haren helburua inkisidorea sorginak, aztiak eta antzekoak aurkitzeko beharrezko tresnekin heztea zen. Bere estudioa idazteko, Nicolas Aymerichek sorginkeriaz akusatutako askori konfiskatutako liburuak eta testuak erabili zituen.

Liburuak zenbait praktika esoteriko, errito, apal samarrak beti ere, irakasten ditu, hala nola: irudien bataioa, suari gatza botatzea, animalien gorputzak erraustea, izpirituak deitzea, pertsonak magikoki azpiratzea izenak alderantziz erabiliz, aingeru eta deabruen izenak zentzurik gabeko otoitzetan nahastea, etab.

 Liburuaren edukia 
Latinez idatzitako tratatuak hiru zati ditu. Lehenengoak fede katolikoari buruzko hausnarketa teologikoa eskaintzen du; bigarrenak "herética pravedad" (zitalkeri hertikoa) deiturikoa aztertzen du, hau da, inkisidoreek jazarri behar zituzten heresia desberdinak, judaismotik hasi eta biraoa, pamerialak eta deabruen aldarria bezalako praktiketaraino. Hirugarren zatiak lan inkisitoriala egiteko eskuliburu praktiko gisa funtzionatzen du. Zenbait aita santuk, Inozentzio III.ak eta Martin V.ak, Ofizio Santuaren funtzionamenduarekin zerikusia duten gutun apostolikoen bilduma bat ere jasotzen du lanak, baita Teologia Santuan eta Zuzenbide kanoniko eta zibilean doktore den Francisco Peñaren iruzkinak ere. Obra Gregorio XIII.a aita santuari eskaini zitzaion eta Erroman inprimatu zuen Georgio Ferrarik.

 Egilea 
Lanaren egilea, Nicolas Eymeric, Gironakoa (Katalunia) zen jatorriz, eta 1334. urte inguruan sartu zen Predikarien Ordenan. Ondoren, Teologia Santuan maisu maila lortu zuen. 1358an Aragoiko Inkisidore Nagusi izendatu zuten, eta horrek esperientzia zabala eskaini zion. Eymericek zehatz-mehatz azaldu zituen fede kausa bat garatzeko modua eta bere inplikazio guztiak, bere sorrera, lekukoen aurkezpenak, galdeketak, errudunaren torturak, zigor egokiak eta prozesua burutzeko modu ezberdinak.

 Erreferentziak 

 Kanpo estekak 

 Online bertsioa:  Directorium inquisitorum F. Nicolai Eymerici Ordinis Praed. Cum commentariis Francisci Pegñae .. (1587) Internet Archive
 Granadako Unibertsitatean, Fondo bibliográfico antiguo, DIGIBUG: Repositorio Institucional de la Universidad de Granada. URI: http://hdl.handle.net/10481/10193

 «Directorium Inquisitorum»: Nicolás Aymerich; libro y análisis. El espejo gótico

Kategoria:Inkisidore nagusiak
Kategoria:Sorginkeria
Kategoria:Espainiako saiakerak
Kategoria:XVI. mendeko liburuak